**Referat - Virup Skovvej Grundejerforening**

**Tidspunkt og sted:** Tirsdag den 22. september 2020 kl. 19.30, Hjortshøj Lokalcenter

**Referent:** Peter Bro

**Dagsorden:**

1. Valg af dirigent og referent
2. Aflæggelse af årsberetning for det seneste år og forelæggelse til godkendelse af årsregnskab med påtegning af revisor
3. Godkendelse af budget og á conto opkrævninger
4. Valg af formand til bestyrelsen
5. Valg af øvrige medlemmer til bestyrelsen
6. Valg af suppleanter
7. Valg af revisor
8. Forslag fra bestyrelsen
9. Forslag fra medlemmer
10. Eventuelt

**Referat:**

**1. Valg af dirigent og referent**

Kasper vælges som dirigent.

Peter vælges som referent.

Kasper konstaterer, at der er indkaldt korrekt til generalforsamlingen.

**2. Aflæggelse af årsberetning for det seneste år og forelæggelse til godkendelse af årsregnskab med påtegning af revisor**

Heidi giver formandens beretning.

Generalforsamlingen er udskudt pga. Corona, men afholdes nu.

Vi har haft problemer med vores hjemmeside, men der er skiftet til en anden udbyder, og det fungerer langt bedre.

Vi har nu samtidigt en fælles mailadresse til hele bestyrelsen og grundejerforeningen. Adressen er grundejerforeningen@virupskovvej.dk.

Vi har forlænget vores vedligeholdelseskontrakt med Boligkontoret i yderligere tre år.

Der er givet gaver til fastelavn.

Heidi har valg at trække sig som formand, men forbliver i bestyrelsen for at hjælpe den nye formand i gang.

Susanne fremlægger regnskabet.

Vi har oprettet en NEM-konto, og har modtaget en bonus fra Tryg.

Der er gået penge til haveudvalget.

Den eneste ekstra udgift er 8.000 kr. til oprensning af vejbrønde (kloakker i vejen).

Der har ikke været store udgifter til vintervedligehold.

Det konstateres, at regnskabet er revisorpåtegnet og godkendes.

**3. Godkendelse af budget og á conto opkrævninger**

Susanne gennemgår budget og á conto opkrævninger.

Budgettet er udarbejdet på baggrund af de seneste års forbrug.

Vi har renteomkostninger, idet der betales for at have indestående i Djurslands Bank.

Der spørges til henlæggelser til legeplads og vejfond. Hvorfor henlægges der ikke samme beløb i år som sidste år. Det skyldes, at der er ét år, hvor der blev henlagt for lidt, og derfor blev der henlagt det dobbelte sidste år.

Til næste generalforsamling ønskes det specificeret hvor stort beløb, der henlægges til hhv. legeplads og vejfond.

Der spørges til hvor meget man forventer vejen slides, og hvad det vil koste at reparere den. Der forventes en levetid på 15 til 20 år, og en betaling på 1,5 til 2 mio. kr. for udbedringen til den tid. Samtidigt oplyses det, at Bent Boel fra Boligkontoret fik foretaget en femårs gennemgang umiddelbart efter den seneste generalforsamling, hvilket førte til, at bygherre foretog udbedringer.

Budgettet godkendes.

**4. Valg af formand til bestyrelsen**

Heidi trækker sig som formand.

Peter vælges som ny formand.

**5. Valg af øvrige medlemmer til bestyrelsen**

Jakob vælges som nyt medlem. Den nye bestyrelse er således af:

* Jakob Laursen
* Susanne Kjær
* Heidi Erler
* Peter Bro

**6. Valg af suppleanter**

Linda Ulfkjær vælges som suppleant.

Jan Frederiksen vælges som suppleant.

**7. Valg af revisor**

Hailun Fang genopstiller som revisor og bliver valgt.

**8. Forslag fra bestyrelsen**

Ingen forslag.

**9. Forslag fra medlemmer**

Forslag 1-6:

Haveudvalget oplyser, at der har været et faldende fremmøde til arbejdsdagene i regi af haveudvalget. Der er fortrinsvist kvinder, der møder op, og således kan det været vanskeligt at lave det tunge grovarbejde.

Forslag 1:

Forslaget tiltrædes.

Forslag 2:

Det nævnes, at træet vokser og bliver grimt over tid. Hertil indvendes, at man årligt kigger på hvorvidt træet skal fældes eller beskæres.

Forslaget tiltrædes.

Forslag 3:

Haveudvalget siger, at den manglende arbejdskraft gør at dette projekt sikkert ikke gennemføres i løbet af året.

Forslaget trækkes, og det kan genoptages på den kommende generalforsamling.

Forslag 4:

Det foreslås, at der udbedes om forslag til hvad der kan afskærme børnene fra at løbe ud på vejen. Det oplyses, at der efter samtale med Toni er forventning om, at der skal tre lastbiler og at omkostningerne er meget større end de foreslåede 10.000 kr. – 15.000 kr.

Man kan eventuelt skrælle det øverste lag af jordvolden og i stedet lave en bøgehæk.

Det foreslås, at volden fjernes, og at der i stedet sås græs. Peter fra Boligkontoret mener, at det kan gøres for 15.000 kr.

Der vedtages at nedsættes et udvalg, som skal arbejde yderligere med dette forslag, således det kan tages op på næste generalforsamling.

Forslag 5:

Forslaget tiltrædes.

Forslag 6:

Peter fra Boligkontoter oplyser, at forskellen på den kommunale og private rottebekæmpelse er, at de private også laver forebyggelse, mens den kommunale rottebekæmpelse kun reagerer på henvendelser og følger op herpå.

Det konstateres, at alle har pligt til at advisere kommunen, når der konstateres rotter. Boligkontoret har en løbende udgift til rottebekæmpelse.

Forslaget trækkes og spørgsmålet genoptages eventuelt på næste generalforsamling.

Forslag 7:

Det indvendes at traktose er et generelt problem i hele området. Peter fra Boligkontoret oplyser, at behandlingen er både dyr og besværlig.

Der spørges til om forsikring dækker udbedring heraf, og samtidigt oplyses det, at der kan være sygdom i jorden.

Der kan forsøges at grave nogle drænhuller, men det har begrænset effekt.

Det vedtages at nedsætte et udvalg, som finder en løsning og prissætter løsningen. Der udarbejdes en oversigt over hvor problemerne er, og så kan Boligkontoret tage kontakt til en entreprenør, som giver et tilbud på opgaveløsningen.

Forslag 8:

Det anbefales at pengene ikke spredes over forskellige banker for at opretholde et overblik. Og der spørges til hvad sker der med Grundejerforeningens penge, hvis banken går fallit.

Det anbefales, at løsningen vedtages på en generalforsamling. Dette er en sikring af bestyrelsesmedlemmernes personlige ansvar.

Det foreslås at henlæggelserne til vejfond og legepladsfond kan investeres i relative sikre obligationer.

Det besluttes, at bestyrelsen arbejder videre med at finde en bedre bankløsning, hvilket kan fremlægges på en kommende generalforsamling.

Forslag 9:

Det påpeges, at 50.000 kr. om året er i underkanten i forhold til at sikre genetablering af vejen, når den er afskrevet om cirka 20 år.

Det diskuteres om midlerne i vejfonden skal båndlægges enten i vedtægterne eller i gennem en tinglysning.

Preben påpeger, at der tidligere er udarbejdet et stykke papir, der beskriver hvordan vejfonden kan stykkes sammen.

Det vedtages at der overflyttes 400.000 kr. til vejfond og 50.000 kr. til legepladsfonden.

Det besluttes at bestyrelsen arbejder videre med at finde løsning omkring båndlægning af midlerne i vejfonden.

Forslag 10:

Forslaget er drøftet under punkt 4, og der henvises hertil.

**10. Eventuelt**

Det foreslås at plante insektnyttige planter. Forslaget er modtaget for sent, og kan derfor rejses på næstkommende generalforsamling. Rasmus Ejernæs kan inddrages i forhold til at forslå hvorledes det kan gøres.

Jorden er syd for Virup Skovvej er blevet solgt med henblik på udstykning og salg. Det vil have konsekvenser for vejadgang, begrønning og udsigt. Der skal være stor opmærksomhed omkring dette, når der skal indgives høringssvar.

Man kan plante biodiversitetsvenlige planter allerede i dag uden det drøftes på generalforsamling.

Der opfordres til, at vi alle melder os ind i Nabohjælp.

Slutteligt takkede Heidi for god ro og orden, og der blev overbragt en flaske vin til de to afgående bestyrelsesmedlemmer.